Η επίδραση της Ν-ακετυλο-κυστεΐνης στις επιπλοκές από την τοποθέτηση ενδοπεριτοναϊκού πλέγματος σε σηπτικό περιβάλλον: Πειραματική μελέτη σε επίμυες
Creators: name: Παρπούδη, Στυλιανή Ν.
Publisher: name: Aristotle University of Thessaloniki
Year: 2021
Subjects: Ν- ακετυλο-κυστεΐνη
Συμφύσεις
Πλέγμα
Φλεγμονή
N-acetyl-cysteine
Adhesions
Mesh
Inflammation

description: Εισαγωγή: Η χρήση προσθετικών πλεγμάτων για την αποκατάσταση κηλών αποτελεί ευρέως αποδεκτή τεχνική. Παρ’όλα αυτά η χρήση τους σε σηπτικό περιβάλλον αποτελεί πεδίο αμφισβήτησης καθώς κάθε φλεγμονώδης διεργασία μπορεί να επάγει την αύξηση μετεγχειρητικών επιπλοκών, όπως οι συμφύσεις. Σε αυτήν την πειραματική μελέτη, σκοπός μας ήταν να διερευνήσουμε την αντιφλεγμονώδη και ινωδολυτική δράση της N-acetyl-L-cysteine (NAC) με βιοχημικούς και ιστολογικούς δείκτες σε καθαρό, δυνητικά σηπτικό και σηπτικό περιβάλλον όπου τέθηκε πλέγμα. Μέθοδος και υλικό: Εκατό επίμυες στελέχους Wistar τυχαιοποιήθηκαν ισότιμα σε 5 ομάδες: Α, Β, Γ, Δ, Ε. Όλοι υποβλήθηκαν σε λαπαροτομία, τοποθέτηση πλέγματος καθώς τους χορηγήθηκε και σιπροφλοξασίνη. Στις ομάδες Β και Δ έγινε ενοφθαλμισμός με καλλιέργειες Esherichia Coli, ενώ στις ομάδες Γ και Ε πραγματοποιήθηκε εντερεκτομή. NAC δόθηκε ενδοπεριτοναϊκά στις ομάδες Δ και Ε. Στις 21 ημέρες τα πρότυπα θυσιάστηκαν, καταγράφηκε ο σχηματισμός συμφύσεων και αξιολογήθηκε ιστολογικά ο βαθμός ίνωσης, φλεγμονώδους διήθησης και νεοαγγειογένεσης. Ταυτόχρονα, ένα τμήμα πλέγματος πάρθηκε για καλλιέργεια. Οι βιοχημικοί δείκτες IL-1a, IL-6 και TNF-a μετρήθηκαν σε 3 διαδοχικές στιγμές στις 7 (Τ7), 14 (Τ14) και 21(Τ21) ημέρες. Αποτελέσματα: Στις ομάδες όπου χορηγήθηκε NAC σημειώθηκαν σημαντικά λιγότερες συμφύσεις και μικρότερου βαθμού ιστολογικές αλλοιώσεις σε σχέση με τις ομάδες Β και Γ όπου δόθηκε μόνο σιπροφλοξασίνη (p&lt;0.001). Επίσης, οι ομάδες Δ και Ε παρουσίασαν παρόμοια ιστολογικά αποτελέσματα με την ομάδα ελέγχου. Σχετικά με τις μετρήσεις των IL-1a, IL-6 και TNF-a στις τρεις χρονικές στιγμές, βρέθηκε σημαντική επίδραση της ομάδας στην κάθε μεταβλητή (p&lt;0.001) χωρίς όμως επίδραση του χρόνου. Δεν παρατηρήθηκαν θάνατοι πριν την ολοκλήρωση της μελέτης. Συμπεράσματα: Η χρήση NAC ήταν αποτελεσματική στον περιορισμό της φλεγμονής τόσο σε δυνητικά σηπτικό όσο και σε σηπτικό περιβάλλον όπως εκδηλώνεται με την μειωμένη ανάπτυξη συμφύσεων, τα καλύτερα ιστολογικά αποτελέσματα και τη μειωμένη κινητοποίηση κυτταροκινών.
description: Background: The use of prosthetic meshes in hernia repair is a well-established technique. However, their use in septic and potentially septic environment is disputed as the presence of an inflammatory may further induce postoperative complications, such as adhesions. In this animal study, our aim was to investigate the effect of N-acetyl-L-cysteine (NAC) on the expression of inflammatory markers and histological indices when a mesh was used in a clean, potentially contaminated or contaminated environment. Materials and Methods: One hundred Wistar rats were randomly and equally allocated in 5 groups: Α, Β, Γ, Δ, Ε. Animals in all groups underwent laparotomy, a prosthetic mesh was placed and ciprofloxacin was administered. In groups Γ and Ε an enterectomy was also performed. NAC was injected intraperitoneally in groups Δ and E. At day 21 the rats were sacrificed, adhesion formation was recorded and histological examination was performed that included fibrosis, neutrophils’ infiltration and neovascularization. Also, mesh samples were sent for cultivation. Τhe biochemical indices , IL-1a, IL-6, TNF-a were measured at three consecutive time points at day 7 (Τ7), 14 (Τ14) και 21(Τ21). Results: In groups where NAC was administered, less adhesions and lower grade histological lesions were found compared to groups B and Γ where only ciprofloxacin was used (p&lt;0.001). Furthermore, groups Δ and Ε demonstrated similar results with the control group. Considering IL-1a, IL-6 και TNF-a measurements, the effect of group was significant in each variable (p&lt;0.001) as opposed to time. No premature death was recorded. Conclusion: NAC effectively ameliorated inflammation in a potentially septic and septic environment where a prosthetic mesh was placed as evidenced by the histological results and the lessened adhesions and cytokine surge.